

**Қазақстан Республикасы Үкіметінің 2004 жылғы 4 қазандағы N 1022 қаулысына толықтыру енгізу туралы**

***Күшін жойған***

Қазақстан Республикасы Үкіметінің 2006 жылғы 20 желтоқсандағы N 1230 Қаулысы. Күші жойылды - Қазақстан Республикасы Үкіметінің 2009 жылғы 23 қазандағы N 1654 Қаулысымен

*Ескерту. Күші жойылды - ҚР Үкіметінің 2009.10.23* N 1654 *Қаулысымен*

      Қазақстан Республикасының Үкіметі  **ҚАУЛЫ ЕТЕДІ:**

      1. "Қазақстан Республикасының жергілікті мемлекеттік басқару үлгі құрылымын бекіту туралы" Қазақстан Республикасы Үкіметінің 2004 жылғы 4 қазандағы N 1022  қаулысына (Қазақстан Республикасының ПҮКЖ-ы, 2004 ж., N 37, 487-құжат) мынадай толықтыру енгізілсін:

      көрсетілген қаулымен бекітілген Қазақстан Республикасының жергілікті мемлекеттік басқару үлгі құрылымында (бұдан әрі - үлгі құрылым):

      "1. Облыстық әкімдік" деген бөлімде:

      мынадай мазмұндағы 17-1-тармақпен толықтырылсын:

      "17-1. Энергетика және коммуналдық шаруашылық департаменті (басқармасы)".

      2. Облыстардың әкімдері:

      1) бекiтiлген штат санының лимитi шегiнде өз кесімдерін осы қаулыға сәйкес келтірсін;

      2) осы қаулыдан туындайтын өзге де шараларды қабылдасын.

*Ескерту. 2-тармаққа өзгерту енгізілді - ҚР Үкіметінің 2007.03.11.* N 176  *қаулысымен (2007 жылғы 1 қаңтардан бастап қолданысқа енгізіледі).*

      3. Қазақстан Республикасы Индустрия және сауда, Көлік және коммуникация, Энергетика және минералдық ресурстар министрліктері:

      1) облыстардың әкімдеріне үлгі құрылымға енгізілген толықтыруды ескере отырып, Қазақстан Республикасы Экономика және бюджеттік жоспарлау министрлігімен келісілген департаменттердің (басқармалардың) ұсынылатын құрылымын жіберсін;

      2) осы қаулыдан туындайтын өзге де шараларды қабылдасын.

      4. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрi*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК